open-index/open-wikipedia-markdown huggingface dataset:
Melbournen paikallisjuna

**Melbournen paikallisjuna** on raideliikennejärjestelmä, joka palvelee Melbournen kaupunkia lähiympäristöineen Victorian osavaltiossa Australiassa. Se käsittää 830 kilometriä junarataa, 149 kuusivaunuista junaa, 15 linjaa ja 211 rautatieasemaa. Järjestelmä palvelee noin 400&nbsp;000 matkustajaa päivässä.

Joukkoliikenteen käyttäjien yhdistyksen tekemän vuonna 2010 julkaistun tutkimuksen mukaan Melbournen paikallisjunajärjestelmä ei ole metrotasoinen raideliikennejärjestelmä, sillä junat kulkevat ainoastaan ruuhka-aikoina kymmenen minuutin välein. Muina aikoina junat kulkevat harvemmin.

Osa kaupungin keskustassa sijaitsevasta kehäradasta () kulkee maan alla. Muualla junat kulkevat maan päällä. Kehäradan rakentaminen aloitettiin vuonna 1971 ja se valmistui vuonna 1985. Lähes kaikki linjat kulkevat kehäradan kautta. Kehäradan varrella sijaitsevien asemien nimet ovat Flinders Street, Southern Cross, Flagstaff, Melbourne Central ja Parliament.

Kun Victorian rautatiet yksityistettiin vuonna 1999, Melbournen paikallisjunia alkoi liikennöidä Connex. Vuoden 2009 lopulta alkaen paikallisjunia on liikennöinyt hongkongilainen MTR-yhtiö nimellä Metro Trains. 

## Tulevaisuus
Keskustan kehäradan ylikuormittuneisuutta on tarkoitus helpottaa rakenteilla olevalla Metro Tunnel -nimisellä tunnelilla, jonka valmistuttua Pakenham-, Cranbourne- ja Sunbury-linjat yhdistetään toisiinsa, ja ne alkavat liikennöidä tunnelin kautta. Linjalle tulee viisi uutta asemaa, ja sen pituus on noin yhdeksän kilometriä. Metro Tunnelin rakennustyöt aloitettiin vuonna 2017, ja sen olisi tarkoitus avautua vuonna 2025.

## Linjat

*Alamein
*Belgrave
*Craigieburn
*Cranbourne
*Epping

*Frankston
*Glen Waverley
*Hurstbridge
*Lilydale
*Pakenham

*Sandringham
*Sydenham
*Upfield
*Werribee
*Williamstown

Lisäksi järjestelmään kuuluu dieseljunayhteys Frankstonista Stony Pointiin.

## Lähteet

## Aiheesta muualla
Kirkkojärvi (Hamina)

**Kirkkojärvi** () on  Haminassa sijaitseva järvi, joka kuuluu Vehkajoen vesistöön. Kirkkojärvi on yhteydessä Suomenlahteen Mullinkosken ja Salmenvirran kautta. Järven pohjoisosaan laskevat pohjoisesta Vehkajoki ja Pyölinjoki sekä idästä Lelunjoki. Kirkkojärvi on Natura 2000-aluetta.

Kirkkojärvi on maankohoamisen seurauksena merestä kuroutunut järvi, joka on syntynyt usean kluuvijärven maatuessa. Se on rehevöitynyt ja lähes kokonaan umpeenkasvanut. Kirkkojärveä kunnostettiin vuosina 1994–1995 rakentamalla järven keskiosien yli pengerpato, jolla eteläosa erotettiin muusta järvestä. Eteläosan vedenpintaa nostettiin ja sitä pidetään noin 0,8 metriä pohjoisosaa korkeammalla. Eteläosan ympäri kaivettiin myös avoin uoma.

Kirkkojärven pohjois- ja itäosa sijaitsevat entisen Vehkalahden kunnan alueella. Järven ruotsinkielinen nimi tulee Vehkalahden Pampyölin kylän nimestä.

## Lähteet
De Havilland Canada DHC-6 Twin Otter

**DHC-6 Twin Otter** on de Havilland Canadan valmistama 20-paikkainen 2-moottorinen potkuriturbiinilentokone. Lyhyille kiitoteille soveltuvaa (STOL) konetyyppiä käytetään paljon sekä matkustaja-, rahti- että ambulanssikoneena. Se on suosittu myös laskuvarjohyppääjien kuljetuksessa. Konemalli on varustettu kiinteällä kolmipyöräisellä laskutelineellä tai kellukkeilla.
__NOTOC__
## Historia

Konemallin kehitys alkoi vuonna 1964, ja ensilento suoritettiin 20. toukokuuta 1965. Prototyyppikoneita (*Series 1*) valmistettiin kuusi kappaletta, minkä jälkeen alkoi varsinainen sarjatuotantokoneiden (*Series 100*) valmistus. Series 100 -koneita valmistettiin 109 kappaletta. Vuonna 1968 konemallia muutettiin, ja se sai nimityksen *Series 200*. Tällöin koneen 

STOL-ominaisuuksia parannettiin, pidennettyyn nokkaan sijoitettiin suurempi rahtitila ja takarahtitilan ovea suurennettiin. Series 200 -koneita valmistettiin 204 kappaletta.

Kaikki Series 1-, 100- ja 200-koneet varustettiin 550-hevosvoimaisilla Pratt & Whitney Canada PT6A-20 -moottoreilla.

Vuonna 1969 esiteltiin tehokkaammalla 680 hevosvoiman Pratt & Whitney Canada PT6A-27 -moottoreilla varustettu *Series 300* -versio. Tehokkaamman moottorin myötä koneen suorituskyky ja kantavuus olivat parempia kuin aiemmissa malleissa. Series 300 osoittautui menestyksekkäämmäksi malliksi, ja niitä valmistettiin 641 kappaletta ennen kuin konemallin tuotanto päättyi vuonna 1988.

### Uustuotanto

Kanadalainen Viking Air, joka on valmistanut varaosia de Havilland Canadan lentokoneisiin, osti Twin Otterin tuotanto-oikeudet Bombardierilta vuonna 2006 ja aloitti Twin Ottereiden tuotannon uudelleen. Perusrakenteet säilyivät samoina, joten tyyppisertifikaattia ei tarvinnut uusia. Koneen avioniikka modernisoitiin ja koneeseen tehtiin noin 120 pienempää muutosta. Moottoreina käytetään Pratt & Whitney Canadan PT6A-34/35 -moottoreita. Vuonna 2022 koneiden valmistus siirrettiin samaan Longview Aviation -konserniin kuuluvalle uudelleen perustetulle De Havilland Canadalle.

## Käyttö

Konemallia toimitettiin tavallisen pyörällisen laskutelineen lisäksi sekä suksilla, että kellukkeilla varustettuna. Koska konemalli pystyi operoimaan lyhyiltä ja huonokuntoisilta kiitoteiltä, siitä tuli hyvin suosittu kone monilla syrjäseuduilla, kuten Kanadan pohjoisosissa ja Alaskassa. Näiden alueiden lisäksi konetta käytetään paljon myös Afrikassa, Australiassa, Etelämantereella, sekä monilla saariryhmillä.

Kaikkiaan 584 kaikista valmistetuista Twin Ottereista oli edelleen käytössä elokuussa 2006.

## Lähteet
400 000

__NOTOC__
**400 000** on rap-yhtye Sauruksen toinen studioalbumi. Sen julkaisi Lyhtyjä -niminen levy-yhtiö vuonna 2005.

## Kappaleet
# 
# 
# 
# 
# 
# 
# 
# 
# 
# 
# 

## Lähteet
Shelley Duvallin silmät

__NOTOC__
**Shelley Duvallin silmät** on rap-yhtye Sauruksen ensimmäinen studioalbumi. Se julkaistiin vuonna 2003 Lyhtyjä -nimisen levy-yhtiön kautta.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Rikospaikkana Presidio

**Rikospaikkana Presidio** () on vuonna 1988 ensi-iltansa saanut jännityselokuva, jonka pääosaa näyttelee Sean Connery. Elokuvan on ohjannut Peter Hyams, joka myös toimi elokuvan pääkuvaajana.

## Juoni
San Franciscossa sijaitsevassa Presidion sotilastukikohdassa on tapahtunut raaka murha. Rikosta selvittämään laitetaan everstiluutnantti Alan Caldwell (Connery) ja poliisitarkastaja Jay Austin (Harmon). Miehet eivät oikein pidä toisistaan, koska juuri Caldwell aikoinaan erotti Austinin sotilaspoliisista. Nyt heidän on kuitenkin unohdettava erimielisyytensä ja työskenneltävä yhdessä.

## Näyttelijät

## Arvioita
*[[Video-opas|Video-oppaassa]]* vuodelta 1994 Asko Alanen pitää elokuvaa kaavamaisena vauhtitrillerinä, jonka suvantokohdissa puhutaan rakkaudesta tai isänmaallisuudesta. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
*
*
Ozone Monday

**Ozone Monday** on vuonna 1996 perustettu hard rock -yhtye. Yhtye perustettiin samana vuonna hajonneen Skid Row'n pohjalta, ja kokoonpanossa tapahtui vain yksi muutos- sillä Sebastian Bach ei ollut enää tässä yhtyeessä laulajana. Yhtye äänitti kokonaisen albumin, mutta ainoiksi julkaisuiksi jäivät vuonna 1997 ja 1998 yksi demo ja ep. Kappale "Born A Beggar" ilmestyi Skid Rown albumilla *Thickskin*. Yhtye hajosi 1999, kun Skid Row teki paluun lavoille. Tosin yhtyeeseen vain pestattiin uusi laulaja ja nimi vaihdettiin takaisin Skid Rowiksi.

## Kokoonpano
*Sean McCabe - laulu
*Dave Sabo - soolo,- rytmikitara, taustalaulu
*Rachel Bolan - basso, taustalaulu
*Rob Affuso - rummut, taustalaulu

## Lähteet
Peurajärvi (Kanada)

**Peurajärvi** () on suuri järvi Kanadan keskiosissa Saskatchewanin ja Manitoban provinssien rajalla. Järven pinta-ala on noin 6&nbsp;650 km², joten se on Kanadan yhdeksänneksi suurin järvi, kun Suuret järvet lasketaan mukaan, ja kuuluu maailman 30 suurimman järven joukkoon. Saskatchewanin järvistä se on Athabascajärven jälkeen toiseksi suurin.

Järven rantaviiva on hyvin rikkonainen, ja järvessä on lukuisia pieniä saaria. Itärannalla on pieni Kinoosaon taajama, pohjoispäässä Manitobaan kuuluva Brochetin kunta ja eteläpäässä Southendin kylä. Järvi laskee pääosin etelään Reindeer River -joen kautta Churchilljokeen, joka virtaa edelleen itään Hudsoninlahteen. Järvi on kalaisa ja sen takia varsin suosittu urheilukalastuskohde.

Järven eteläpäässä on noin 5 kilometrin levyinen ja 220 metriä syvä Deep Bay -lahti, joka on syntynyt suuren meteoriitin törmäyksessä liitukaudella noin 100 miljoonaa vuotta sitten. Tarun mukaan lahdessa on elänyt hirviö, joka on syönyt järven ympäristöön talvehtimaan tulleita peuroja niiden kulkiessa järven jäällä. Alue on muutenkin geologisesti kiinnostava, sillä sen kallioperä kuuluu maapallon vanhimpiin, proterotsooisella kaudella syntyneisiin muodostumiin.

Huolimatta useiden tutkimusmatkailijoiden (muun muassa David Thompson) vierailtua järvellä, alue ei koskaan ollut merkittävä turkiskaupan kannalta. Alueelle perustettiin useita turkiskauppa-asemia 1790–1800-lukujen vaihteessa, joista jokainen lopetti toimintansa muutaman vuoden toiminnan jälkeen.

## Lähteet

## Aiheesta muualla
* Kuvia ja historiaa
Šalom

**Šalom** () on heprealainen sana, joka merkitsee 'rauhaa' ja 'hyvinvointia'. Samoin kuin suomen kielessä, rauha voi tarkoittaa kahden osapuolen välistä rauhaa (erityisesti ihmisen ja Jumalan tai kahden kansan välistä) tai sisäistä rauhaa. Sanaa käytetään erityisesti tervehdyksenä, samoin kuin arabiankielinen sanaa *salam*, jota käytetään myös muslimien kesken toivotuksessa *[[Al-salamu alaikum|salam aleikum]]* (rauha kanssasi). Heprean "Šalom aleichem" (suom. rauha kanssasi) on yleinen tervehdys.

## Katso myös

* Saalem
Blankettilaki

**Blankettilaki** (, ranskan sanasta *blanc* ’valkoinen’) on laki, jossa ei ole varsinaisia oikeussäännöksiä, vaan ainoastaan valtion hallintoelimille annettu valtuutus oikeussäännösten antamiseen säädetyssä järjestyksessä.

Suomessa blankettilakeja käytetään usein valtiosopimusten lainsäädäntöä vaativien määräysten voimaansaattamiseen. Valtiosopimuksen sisältäessä voimassa olevien lakien kanssa ristiriidassa olevia kohtia on joko muutettava lainsäädäntöä tai säädettävä blankettilaki, jolla sopimuksen säännökset säädetään Suomessa voimassa oleviksi. Blankettilaki sisältää yleensä vain kaksi pykälää. Ensimmäisessä pykälässä lukee esimerkiksi "...sopimuksen lainsäädännön alaan kuuluvat määräykset ovat lakina voimassa sellaisina kuin Suomi on niihin sitoutunut". Toisessa pykälässä lukee vaikkapa "Tämän lain voimaantulosta säädetään tasavallan presidentin asetuksella."

Ehdotus blankettilaiksi annetaan eduskunnalle hallituksen esityksessä. Samassa esityksessä eduskuntaa pyydetään hyväksymään myös neuvoteltu valtiosopimus. Tällaista lakiehdotusta ei voida jättää lepäämään, mutta muuten se käsitellään kuten muutkin lakiehdotukset. Perustuslakia koskeva blankettilaki on hyväksyttävä kahden kolmasosan enemmistöllä, muissa riittää yksinkertainen enemmistö.

## Blankettiasetus

Jos valtiosopimuksen voimaansaattaminen ei edellytä lain säätämistä, voidaan asiasta antaa asetus. Tällöin annetaan yleensä blankettiasetus. Sellainen annetaan usein myös lainsäädäntöä edellyttäneen valtiosopimuksen voimaansaattamisesta. Blankettiasetus saattaa sisältää myös esimerkiksi Suomen tekemiä varaumia sopimukseen.

Blankettilait ja blankettiasetukset ovat blankettisäädöksiä.

## Lähteet
* *Uusi tietosanakirja*. Tietosanakirja oy, 1960.
* *Spectrum*, s.v. ”valtiosopimus”. WSOY, 1981.
Einar Inkeroinen

**Einar Ilmari Inkeroinen** () oli ''Kauppalehden'' pitkäaikainen päätoimittaja.

Inkeroisen vanhemmat olivat pastori Taavi Inkeroinen ja Elin Aleksandra Wilskman. Hän pääsi ylioppilaaksi 1925, suoritti kauppakorkeakoulun päästötutkinnon 1927 ja valmistui kauppatieteiden kandidaatiksi 1929. Inkeroinen toimi Suomen ylioppilaskuntien liiton varapuheenjohtajana ja puheenjohtajana 1931.

Inkeroinen oli *Kauppalehden* päätoimittajana 1931–1951. Hän oli lehteä kustantaneen Kauppalehti Oy:n johtokunnan jäsenenä vuodesta 1931 ja yhtiön toimitusjohtajana 1934–1956.

## Aiheesta muualla
* 

## Lähteet
* Wikiaineisto: Kuka kukin oli 1961
Peurajärvi

**Peurajärvi** voi tarkoittaa ainakin seuraavia maantietellisiä kohteita:

* Peurajärvi (), järvi Saskatchewanin ja Manitoban rajalla Kanadassa
* Peurajärvi, järvi ja virkistysalue Nurmeksessa
* Peurajärvi, järvi Pellon Ajangissa
* Peurajärvi, järvi Pellon Konttajärvellä
* Peurajärvi, järvi Pertunmaalla
* Peurajärvi, kylä Ranualla
* Iso Peurajärvi, järvi Ylöjärvellä.
Peter Öberg

**Peter Öberg** (17. huhtikuuta 1980) on ruotsalainen suunnistuksen MM-mitalisti, joka edustaa ruotsalaista OK Hälleniä.

Öberg pitää päämatkanaan keskimatkaa, jolla hän on saavuttanut MM-hopeaa Trondheimissa 2010 ja Savoiessa 2011. Trondheimissa Öberg hävisi kultaa voittaneelle Norjan Carl Waaler Kaasille ainoastaan seitsemän sekuntia. Savoiessa 2011 isäntämaan Thierry Gueorgiou voitti kultaa ylivoimaisesti runsaalla kahdella minuutilla. Öbergillä on lisäksi viestistä MM-hopeaa Ukrainan kisoista 2007 ja Suomen kisoista 2013, MM-pronssia Sveitsin kisoista 2012 sekä EM-kultaa Viron kisoista 2006. Vuonna 2008 Öberg voitti uransa ensimmäisen maailmancupin osakilpailun Ruotsissa sprinttimatkalla. Seuraavana vuonna hän voitti kaksi maailmancupin osakilpailua ja sijoittui cupin kokonaiskilpailussa kolmanneksi. Nuorten sarjassa hänellä on viestin MM-hopea vuodelta 2000.

## Saavutukset
### MM-kilpailut
* 2007 19. sprintissä, kahdeksas keskimatkalla ja hopeaa viestissä
* 2008 viides keskimatkalla ja kahdeksas viestissä
* 2009 15. keskimatkalla ja 13. pitkällä matkalla
* 2010 hopeaa keskimatkalla ja kuudes viestissä
* 2011 hopeaa keskimatkalla
* 2012 kuudes keskimatkalla ja pronssia viestissä
* 2013 kymmenes keskimatkalla ja hopeaa viestissä

### EM-kilpailut
* 2006 30. sprintissä, viides keskimatkalla ja kultaa viestissä
* 2008 kuudes sprintissä ja kymmenes keskimatkalla
* 2010 seitsemäs keskimatkalla ja 39. pitkällä matkalla

### Avoimet PM-kilpailut
* 2003 11. keskimatkalla ja 18. pitkällä matkalla
* 2005 33. sprintissä ja 14. keskimatkalla
* 2007 11. sprintissä, viides keskimatkalla ja pronssia viestissä
* 2009 kultaa keskimatkalla, neljäs pitkällä matkalla ja kultaa viestissä

### Nuorten MM-kilpailut
* 1999 29. pitkällä matkalla ja viides viestissä
* 2000 19. keskimatkalla, 15. pitkällä matkalla ja hopeaa viestissä

### Maailmancup
* 2006 30. kokonaispisteissä
* 2007 9. kokonaispisteissä
* 2008 7. kokonaispisteissä, yksi osakilpailuvoitto
* 2009 3. kokonaispisteissä, kaksi osakilpailuvoittoa
* 2010 31. kokonaispisteissä
* 2011 14. kokonaispisteissä
* 2012 10. kokonaispisteissä

## Lähteet
*Peter Öbergin profiili World of O Runners-sivustolla 

### Viitteet
Live in São Paulo

__NOTOC__
**Live in São Paulo** on Sepulturan toinen livealbumi, joka julkaistiin 8. marraskuuta 2005. Kappaleet nauhoitettiin 3. huhtikuuta 2005 São Paulossa, Brasiliassa. Albumi julkaistiin myös DVD-formaatissa.

## Kappaleet

### CD 1
#
#
#
#
#
#
#
#
#
#
#

### CD 2
#
#
#
#
#
#
#
#
#
#

## Kokoonpano

### Yhtye
* Derrick Green – laulu, rytmikitara
* Andreas Kisser – kitara, taustalaulu
* Paulo Jr. – basso
* Igor Cavalera – rummut

### Vierailevat muusikot
* B-Negao – laulu (kappale "Black Steel in the Hour of Chaos")
* Alex Camargo – laulu (kappale "Necromancer")
* João Gordo – laulu (kappaleet "Reza" ja "Biotech Is Godzilla")
* Jairo Guedz – kitara (kappaleet "Troops of Doom" ja "Necromancer")

## Arvostelut
* AllMusic: 
* Imperiumi.net: 
* Soundi: 

## Lähteet

## Aiheesta muualla
* 
*
Roman Jefimov

**Roman Jefimov** (, s. 7. huhtikuuta 1976) on venäläinen suunnistuksen viestin kaksinkertainen maailmanmestari, joka edustaa suomalaista Hiisirastia.

Jefimov kuului MM-kultaa voittaneeseen Venäjän joukkueeseen peräkkäisinä vuosina 2006 Tanskassa ja 2007 Ukrainassa. Hänen muita saavutuksiaan ovat Ukrainan MM-kisojen pitkän matkan kuudes sija 2007 sekä vuoden 2002 Unkarin EM-kisoissa keskimatkan kuudes sija.

Jefimov on naimisissa Natalja Jefimovan (o.s. Koržova) kanssa.

## Arvokisasijoitukset
### MM-kilpailut
*2003 20. pitkällä matkalla ja viides viestissä
*2005 26. sprintissä, 24. pitkällä matkalla ja 12. viestissä
*2006 31. sprintissä, 22. pitkällä matkalla ja kultaa viestissä
*2007 29. sprintissä, kuudes pitkällä matkalla ja kultaa viestissä
*2008 20. pitkällä matkalla

### EM-kilpailut
*2002 16. sprintissä, kuudes keskimatkalla ja kuudes viestissä
*2004 32. keskimatkalla ja 29. pitkällä matkalla
*2008 29. keskimatkalla ja 10. pitkällä matkalla

### Nuorten MM-kilpailut
*1995 neljäs keskimatkalla, 11. pitkällä matkalla ja 8. viestissä
*1996 24. pitkällä matkalla

### Maailmancup
*2000 91. kokonaispisteissä
*2002 38. kokonaispisteissä
*2004 87. kokonaispisteissä
*2005 69. kokonaispisteissä
*2006 71. kokonaispisteissä
*2007 53. kokonaispisteissä
*2008 57. kokonaispisteissä

## Lähteet
*Roman Efimovin profiili World of O Runners-sivustolla
Kiekko-67

**Kiekko-67** on turkulainen rulla- ja jääkiekkoseura, joka perustettiin Åbo IFK:n jääkiekkojoukkueen pohjalle. Seuran perustajia oli muun muassa Kalervo Kummola. 

Seura pelasi kaudella 1970–1971 SM-sarjassa. Tuolloin joukkueessa pelasivat muun muassa myöhemmin Tampereen Ilveksen kapteenina toiminut Veikko Suominen, vuonna 1964 Tampereen Tapparassa Suomen-mestaruuden voittanut Juhani Peltola sekä Marko ja Miikka Kiprusoffin isä Jarmo Kiprusoff, joka oli myös seuran perustajia.

1990-luvulla seura pelasi I-divisioonassa toimien välillä TPS:n farmijoukkueena. Tuolloin joukkueessa pelasi myöhempiä suomalaisia huippupelaajia, kuten Petteri Nummelin, Mikko Eloranta ja Sakari Palsola.

Kaudella 2021–2022 seuran edustusjoukkue pelaa III-divisioonassa. 

## Lähteet
Cândido Godói

**Cândido Godói** on Brasiliassa Rio Grande do Sulin osavaltiossa Argentiinan rajalla sijaitseva kunta, joka on perustettu 10. syyskuuta 1963. Sen pinta-ala on 246,275&nbsp;km². Vuonna 2007 siellä oli 6&nbsp;934 asukasta.

## Kaksosten maa

Cândido Godóista käytetään Brasiliassa lisänimeä *Terra dos Gêmeos* (’Kaksosten maa’), sillä se tunnetaan poikkeuksellisen suuresta kaksoslasten syntyvyydestä.

Argentiinalainen historioitsija Jorge Camarasa on esittänyt teorian, jonka mukaan Josef Mengelen kokeet olisivat aiheuttaneet kunnan suuren kaksossyntyvyyden. Mengelen tiedetään paenneen toisen maailmansodan jälkeen  vuonna 1949 Etelä-Amerikkaan ja jatkaneen siellä kaksostutkimuksia. Mengelen saavuttua Etelä-Amerikkaan alkoi  kaksosten osuus kasvaa 1963 vuodesta alkaen. Nykyisin kunnassa jo yksi viidestä syntyneestä lapsesta on kaksonen, ja kaksospareja on nyt yli sata.

Vuonna 2011 julkistettujen tutkimustulosten mukaan syntymätodistukset osoittavat, että kaksosia syntyi kylässä poikkeuksellisen paljon jo 1930-luvulla ennen Mengelen väitettyä vierailuajankohtaa. Lisäksi monilla kaksosia synnyttäneillä naisilla Cândido Godóissa todettiin tietty geenimuunnos, jonka uskotaan tulleen kylään saksalaisten siirtolaisten mukana ja yleistyneen sisäsiittoisuuden takia. Tutkijat uskovat tämän geenimuunnoksen altistavan äidit kaksosraskauksille.

## Lähteet
Tuli kulkee

__NOTOC__
**Tuli kulkee** (RA146) on Tuonen toinen studioalbumi, joka julkaistiin 21. marraskuuta 2007.

## Kappaleet
Kaikki kappaleet säveltänyt Hanttu ja sanoittanut Teittinen, ellei toisin mainittu. Kaikki sovitukset Tuoni.

# 
# 
# 
# 
# 
# 
# 
# 
# 

## Kokoonpano
* Aksu Hanttu – laulu, rummut
* Jaakko Teittinen – laulu
* Tuomas Leinonen – basso
* Tom Mikkola – kitara

## Arvostelut
* Imperiumi.net: 
* Soundi: 

## Lähteet

## Aiheesta muualla
* 
*
Graham Gristwood

**Graham Gristwood** (31. toukokuuta 1984) on brittiläinen suunnistuksen maailmanmestari. Hän asuu Surreyssä ja edustaa ruotsalaista Södertälje-Nykvarn Orienteringia sekä kotimaassaan Octavian Droobersia.

Gristwood voitti uransa tähän asti ainoan MM-mitalinsa Olomoucin kisoissa 2008. Hän juoksi avausosuuden Jukolan viestissä IFK Lidingön joukkueessa, joka sijoittui lopulta neljänneksi.

## Arvokisasijoitukset
### MM-kilpailut
*2004 31. sprintissä
*2006 9. sprintissä
*2007 12. sprintissä ja 7. viestissä
*2008 22. sprintissä, 26. keskimatkalla ja kultaa viestissä
*2009 17. sprintissä, 9. pitkällä matkalla ja viestissä
*2010 14. sprintissä, 13. keskimatkalla ja neljäs viestissä
*2011 neljäs sprintissä

### EM-kilpailut
*2006 43. sprintissä, 35. keskimatkalla ja 35. keskimatkalla
*2008 27. pitkällä matkalla ja 7. viestissä
*2010 10, sprintissä, 18. keskimatkalla ja kuudes viestissä

### Avoimet PM-kilpailut
*2007 11. sprintissä, 49. keskimatkalla ja 48. pitkällä matkalla
*2009 88. keskimatkalla ja 14. viestissä

### Nuorten MM-kilpailut
*2002 39. keskimatkalla ja 100. pitkällä matkalla
*2003 28. pitkällä matkalla ja 12. viestissä
*2004 11. keskimatkalla, 29. pitkällä matkalla ja 11. viestissä

### Maailmancup
*2004 113. kokonaispisteissä
*2005 59. kokonaispisteissä
*2006 27. kokonaispisteissä
*2007 28. kokonaispisteissä
*2008 29. kokonaispisteissä
*2009 23. kokonaispisteissä
*2010 9. kokonaispisteissä

## Lähteet
*Graham Gristwoodin profiili World of O Runners-sivustolla 
*Graham Gristwoodin virallinen kotisivu
Sean McCabe

**Sean McCabe**, myöhemmin **Shawn Mars**, on yhdysvaltalainen muusikko. Hän tuli entisten Skid Row muusikoiden perustamaan Ozone Monday yhtyeeseen vokalistiksi 1990-luvun puolivälissä. Pian kuitenkin yhtyeen muut jäsenet (Scotti Hill, Dave Sabo, Rachel Bolan ja Charlie Mills) päättivät koota Skid Row'n uudestaan, jolloin Sean McCabe korvattiin uudella laulajalla. Skid Row levytti paluu albumilleen Thickskin yhden McCaben osaltaan kirjoittaman kappaleen Born a Beggar. Sean siirtyi kuitenkin nimellä Shawn Mars toiseen projektiin Mars Needs Women, joka sai Warnerin kanssa sopimuksen levystä, ja Ozone sai jäädä. Ensilevy oli *Sparking Ray Gun*. Yhtye kiersi Yhdysvaltoja, ja kappale "Superhero" sai jonkin verran menestystä. Mars Needs Woman teki vielä kaksi cd:tä, mutta sen jälkeen McCabe halusi ryhtyä oman albumin tekoon ja syntyi *Fabulous disaster*. Hän teki siihen kaikki kappaleet itse, ja hän myös esitti ja äänitti kaiken itse.

## Albumit
**Fabulous Disaster*, Main Man Records, 2008 
#Nasty Habit
#Come Undone
#Buried Alive
#Catastrophes
#Song For A Girl
#Happy Boy
#Sucker
#Mudpies
#Never Take Me Alive
#Feeding Time
#Who Rules Your Planet?
#Blood To Wine
#Sparkle And Shine
#Fabulous Disaster
#All About You
#Automatic
#Suicide
#Stars On Mars
#Fabulous
#Piss And Vinegar
#Mean Machine
#Family Jewels
#Control Freak

## Lähteet
Live in the LBC & Diamonds in the Rough

**Live in the LBC & Diamonds in the Rough** on Avenged Sevenfoldin julkaisema CD/DVD. Se sisältää Long Beachissa taltioidun livekeikan ja CD:n, joka sisältää kahden coverin lisäksi joitakin uusia kappaleita ja erilaisen version kahdesta jo ennemmin julkaistuista kappaleista.

## Kappaleet

### DVD: Live in the LBC
#Critical Acclaim
#Second Heartbeat
#Afterlife
#Beast and the Harlot
#Scream
#Seize the Day
#Walk (Pantera cover)(laulaja yleisöstä)
#Bat Country
#Almost Easy
#Gunslinger
#Unholy Confessions
#A Little Piece of Heaven

### CD: Diamonds in the Rough
#Demons – 6:16
#Girl I Know – 4:26
#Crossroads – 4:33
#Flash of the Blade (Iron Maiden cover) – 4:05
#Until the End – 4:46
#Tension – 4:51
#Walk (Pantera cover) – 5:24
#The Fight – 4:09
#Dancing Dead – 5:54
#Almost Easy (CLA Mix) – 3:57
#Afterlife (Alternate version) – 5:55

## Kokoonpano
* M. Shadows – laulu
* Synyster Gates – kitara
* Zacky Vengeance – kitara
* Johnny Christ – basso
* The Rev – rummut

## Arvostelut
* Allmusic: 
* IGN: 8.0/10

## Lähteet
*

### Viitteet
Myanmarin energiapolitiikka

**Myanmarin energiapolitiikka** kertoo Myanmarin eli entisen Burman energiapolitiikasta. Myanmarin energiavarat ovat merkittäviä vuodesta 1990 vallassa olleelle Myanmarin sotilasjuntan taloudelle.

Vuonna 2008 maakaasun myynti oli merkittävin Burman sotilasjuntan tulolähde. Burman öljy- ja maakaasuala kasvoi vuonna 2008. Korean johdolla on maassa merkittävä offshore maakaasuprojekti. Burman ja Kiinan rajalla suunnitellaan maanpäällistä johtoa.  

Kiina, Venäjä, Intia ja Thaimaa tukevat diplomaattisesti sotilasjunttaa. Ne ovat Burman suurimmat kauppa- ja investointimaat.

Total rakensi 1992-1998 Burmasta Yadanan kaasukentiltä Thaimaahan kaasuputken kahden muun yhtiön kanssa. Burman sotilasjuntta on tienannut sillä satoja miljoonia euroja. Kaasua riittää 2020-luvulle. Liiketoimea vastaan on osoitettu mieltä vuosia ja vaadittu yhtiötä poistumaan Burmasta.

## Vesivoima
Kiinalla oli Myanmarissa 16 vesivoimalahanketta vuonna 2008.

## Katso myös
* Myanmarin ympäristöpolitiikka

## Lähteet
Dendermonde

**Dendermonde** on kaupunki ja kunta Belgian Itä-Flanderin provinssissa. Kunnan pinta-ala on 55,7 km² ja asukasluku on noin 46&nbsp;000. Kaupunginjohtajana on toiminut vuodesta 2007 Christen-Democratisch en Vlaams -puolueen Piet Buyse. Dendermonden kansanperinteen symboleja ovat Ros Beiaard ja kolme kiltajättiläistä Indian, Mars ja Goliath. Ensimmäisen maailmansodan aikana, 4.-6.9.1914, lähes kaikki keskustan talot ja julkiset rakennukset tuhoutuivat, kun keisari Wilhelm II:n Saksan armeija sytytti sen tuleen.

Entinen Belgian pääministeri Guy Verhofstadt on syntynyt Dendermondessa.

23. tammikuuta 2009 dendermondelaiseen päiväkotiin tunkeutunut kasvonsa mustavalkoisiksi maalannut mies puukotti useita ihmisiä. Kaksi lasta ja 54-vuotias naispuolinen lastenhoitaja menehtyivät puukoniskujen seurauksena. Lisäksi kaksitoista ihmistä loukkaantui vakavasti. Heistä kymmenen oli lapsia.

## Lähteet

## Aiheesta muualla

* Viralliset sivut
Hyundai ix55

**Hyundai ix55** on Hyundain vuosina 2006–2012 valmistama crossover-tyyppinen automalli. Euroopan ulkopuolisilla markkina-alueilla sitä myytiin nimellä **Hyundai Veracruz**. Mallin seuraajaksi tuli Hyundai Santa Fe XL.

Pohjois-Amerikan markkinoilla malli esiteltiin Detroitin autonäyttelyssä tammikuussa 2007. Moottorina oli 3,8-litrainen V6-bensiinimoottori teholtaan 260 hevosvoimaa. Euroopan markkinoilla myytävä ix55 esiteltiin Pariisin autonäyttelyssä lokakuussa 2008. Siinä oli aina 3,0-litrainen V6-dieselmoottori, jonka teho on 240 hevosvoimaa. Molempien moottorien yhteydessä on kuusiportainen automaattivaihteisto, mutta dieselmalli oli lähtöhintaisena etuvetoinen.
 

## Lähteet

## Aiheesta muualla
Kazan (täsmennyssivu)

**Kazan** voi viitata seuraaviin:

* Kazan, Tatarstanin pääkaupunki Venäjällä
** Kazanin metro

* Kazanin kaanikunta, valtio 1438–1552
* Kazanin katedraali, kirkko Pietarissa Venäjällä

Henkilöitä:
* Elia Kazan (1909-2003), yhdysvaltalainen elokuva- ja teatteriohjaaja
* Zoe Kazan (s. 1983), yhdysvaltalainen näyttelijä, näytelmäkirjailija ja käsikirjoittaja
* Kazan (968–1008), Japanin keisari

Muuta: 
* Ak Bars Kazan, jääkiekkoseura
* FK Rubin Kazan, jalkapalloseura
* Dynamo Kazan, jääpalloseura
* Kazan, helikopteritehdas.
* Kazan (K-561), venäläinen, Severodvinsk-luokan sukellusvene
DuelJewel

**DuelJewel** (デュエルジュエル) on vuonna 1997 perustettu japanilainen yhtye. Se perustettiin kokoonpanossa Shun (kitaristi), Val (rumpali, tunnetaan Japanissa nimellä Baru), Psy (basisti), sekä tuntematon vokalisti, joka lähti yhtyeestä tuntemattomista syistä. Saman vuoden kesällä yhtyeeseen liittyi vokalisti Hayato ja toinen kitaristi Takashi. 

Vaikka Hayato ja Psy jättivät yhtyeen vain pari kuukautta myöhemmin, he julkaisivat ensimmäisen demonauhansa *Kaze ~The Winding Garden~*, jota jaettiin elokuun ajan ilmaiseksi. 

Vuonna 1999 yhtyeeseen liittyi uusi basisti Kan-on. Kuitenkin  kitaristi Takashi jätti yhtyeen juuri, kun onni näytti kääntyvän. Hayato palasi kuitenkin samassa kuussa. Mukaan tuli sessiojäsen Yuuyan, joka soittaa tulevilla julkaisuilla.

Vuonna 2000 bändi julkaisu 200 kopioon rajoitetut demonauhat *Kuroi*n ja *Shiroi*n. Saman vuoden lokakuussa Yuyasta tuli bändin virallinen jäsen ja bändi sai aikaiseksi vuoden viimeisen julkaisun, jota jaettiin myös ilmaiseksi. Jotain suurta kuitenkin tapahtui. DuelJewel esiintyi ensimmäistä kertaa one-man-konserttina Kagurazassa. 

Vuoden 2001 tammikuussa bändi osallistui Musou-tapahtumaan ja teki sopimuksen indie-levy-yhtiö Cuber Forcen kanssa. Heinäkuussä bändi sai soittaa toisen soolokonserttinsa, joulukuisesta konsertistaan saamansa palautteen perusteella. Saatuaan tunnustusta jonkin verran, bändi julkaisi ensimmäisen kokopitkän albuminsa; *Lapidary*n. Niihin aikoihin bändi lähti myös ensimmäiselle Japanin kiertueelleen. Kuitenkin bändi ilmoitti noin vuotta myöhemmin, ettei Kan-on jatkaisi enää bändissä.
 

2002 **Platina**n ja **hide and seek**in entinen jäsen Natsuki liittyi bändiin ja täytti Kan-onin paikan. Bändi esiintyi samana vuonna ensimmäistä kertaa ulkomailla. Yhdysvaltain, Texasissa Dallasin A-Konissa. Tämän keikan takia bändi sai tunnustusta kotimaassaan ja pääsi esiintymään Tokioon ja sen lähimaastoon. Vuosi oli ollut suhteellisen kiireinen bändille, joten heidän ainoaksi julkaisukseen jäi minialbumi *Noah*. 

## Diskografia
;Albumit
**Lapidary* (2001)
**Noah* (2002 - mini)
**Visions* (2006 mini)
**BULLET* (2007) 
**Glassfia* (2008) 
**Will* (2010)
**｢Zero｣* (2010)
**Luminous* (2011)
**Story* (2014)
**Duel* (2015)
**Jewel* (2015)

;Singlet
*"Vermilion" (2003 - maxi-single)
*"The Birth" (2005 - maxi-single)
*"Azure" (2006 - maxi-single)
*"Aishyuu Melancholia/Life On..." (2006 - maxi-single "愛愁メランコリア / Life On…")
*"Life On" (2006 - maxi-single)
*"Es" (2007 - single)
*"Iolite" (2008 - maxi-single)
*"against" (2008 - single)
*"Vamp Ash" (2011)
*"Polaris" (2011)
*"It's just love" (2013)
*"Chronos" (2014)
*"Yuki no Asterisk" (2015)

## Aiheesta muualla
* Yhtyeen sivusto
* http://www.jmusiceuropa.com/fi/database-artist.php?id=201/JaME
Matt Thompson

**Matt Thompson** on yhdysvaltalainen rumpali, joka soittaa heavy metal -yhtye King Diamondissa, jonka keulakuva on tanskalainen King Diamond.

Thompson on opiskellut musiikkia University of North Texasissa jazz-linjalla.

## Diskografia

;Michael Harris
*Ego Decimation Profile (1996)
*Distorted Views (1999)
*Sketches from the thought chamber (2001)
*Orchestrate (2006)
;Shaolin Death Squad
*Shaolin Death Squad (EP)(2004)
*Intelligent Design (2006)
;Batcastle
*Batcastle (2003)
;King Diamond
*Abigail II: The Revenge (2002)
*The Puppet Master (2003)
*Deadly Lullabyes Live (2004)
*Give Me Your Soul...Please (2007)
Kinoosao

**Kinoosao** (tunnetaan myös nimellä **Kinoosao-Thomas Clark 204**) on pieni asuinalue ja intiaanireservaatti Saskatchewanin provinssissa Kanadassa, Peurajärven rannalla, lähellä Manitoban rajaa. Kinoosaohon on tieyhteys Lynn Laken kaupungista Manitobasta. Se on Saskatchewanin paikkakunnista ainoa, jonne päästäkseen on käytävä naapuriprovinssin puolella. Kinoosao sijaitsee Saskatchewanin 18. piirissä.

Asutuskeskuksessa asui 57 ihmistä toukokuussa 2006 ja asuntoja alueella oli 10. Nimi *kinoosao* on creenkielinen termi kalalle.

## Historia
Kinoosaon asutus perustettiin marraskuussa 1952, kun kalastajien yhteisyritys halusi rakentaa kalankäsittelylaitoksen auttamaan Peurajärven alueen kylien ruokahuollossa. Postipalvelu perustettiin 1954, postilähetyksiä saapui kahdesti kuussa Saskatchewanin La Rongesta.

## Palvelut
Kinoosaon ainoa majoitusliike on Grand Slam Lodge, ja ainoa kauppaliike on Kinoosao Co-Op Store, jonka valikoimiin kuuluvat polttoaineet, ruokatarvikkeet ja sadeasusteet.

## Lähteet

## Aiheesta muualla

* Welcome to Grand Slam FISHING lodge 
* KINOOSAO-THOMAS CLARK 204  , 
*
Benjamin Rush

**Benjamin Rush** (4. tammikuuta 1746 Pennsylvania – 19. huhtikuuta 1813 Philadelphia) oli yhdysvaltalainen lääkäri ja aktivisti. Hänet muistetaan muun muassa raittiusliikkeen isänä, vaikkakaan hän ei kannattanut täyttä kieltolakia. Hän oli myös yksi Yhdysvaltain itsenäisyysjulistuksen allekirjoittajista. 

Rush toimi Pennsylvaniassa lääkärin avustajana kuuden vuoden ajan ennen muuttoaan Eurooppaan, jossa hän opiskeli Edinburghin yliopistossa lääketiedettä vuosina 1766–1768. Palattuaan Lontoon ja Pariisin kautta Yhdysvaltoihin vuonna 1769 hän loi uran paitsi lääkärinä ja yhteiskunnallisena aktivistina, myös lääketieteen ja kemian professorina. Hän oli tärkeä vaikuttaja muun muassa psykiatrian alalla. 

Rush oli orjuuden vastustaja, abolitionisti. Hän meni vuonna 1776 naimisiin Julia Stocktonin kanssa ja sai kolmetoista lasta. Hän kuoli pilkkukuumeeseen Philadelphiassa 67-vuotiaana.

## Lähteet

## Aiheesta muualla
The Heretic Anthem

**The Heretic Anthem** (tunnetaan myös nimillä *Heretic Song* ja *555 to 666*) on yhdysvaltalaisen metalliyhtye Slipknotin single vuodelta 2001. The Heretic Anthem on *[[Iowa (albumi)|Iowa]]*-albumin kuudes kappale.

## Kappaleet
* 

## Kokoonpano
* Sid Wilson – DJ
* Joey Jordison – rummut
* Paul Gray – basso
* Chris Fehn – lyömäsoittimet
* James Root – kitara
* Craig ”133” Jones – samplet
* Shawn ”Clown” Crahan – lyömäsoittimet 
* Mick Thomson – kitara
* Corey Taylor – laulu
Yoshimaro Yamashina

**Yoshimaro Yamashina** (, 5. heinäkuuta 1900 Tokio Japani – 28. tammikuuta 1989 Tokio) oli japanilainen lintutieteilijä ja markiisi.

Yoshimaron isä oli prinssi Kikumaro Yamashina. Hän opiskeli Tokion keisarillisessa yliopistossa ja valmistui 1931. Hän väitteli tohtoriksi lintujen soluopista eli sytologiasta Hokkaidōn yliopistossa 1942. Yamashina jatkoi soluopin parissa, mutta hän perehtyi myös lintujen systematiikkaan ja Japanin sekä Itä-Aasian ja Tyynenmeren linnustoon.

Yamashina perusti nimeään kantavan tutkimuslaitoksen Yamashinan ornitologialaboratorion kotiinsa Shibuyaan, jossa hän säilytti lintukokoelmaansa, lintutieteellistä kirjastoaan ja tutkimuslaitteistoaan.

Yamashinan kirjallinen tuotanto oli laaja. Hänen ehkä tunnetuin teoksensa on *Handlist of the Japanese Birds*, jonka tekemiseen osallistui myös useita muita kirjoittajia. Vuonna 1961 hän julkaisi teoksen *Birds in Japan*. Hän liittyi American Ornithologists' Unioniin 1927 ja sai liiton kunniajäsenyyden 1953.

Yamashina nimesi linnuista pohnpeinrillin (*Rukia longirostra*), yhdessä Takatsukasan kanssa, lentokyvyttömän okinawanluhtakanan (*Gallirallus okinawae*), yhdessä Manon kanssa, mariaanienmonarkin (*Monarcha takatsukasae*) ja palaunpöllösen suvun *Pyrroglaux*.

## Lähteet
* Muistokirjoitus (''The Auk'' 1989) 
### Viitteet
Turvavaihde

**Turvavaihde** on raideliikenteessä käytettävä turvaratkaisu, jolla kiintein vaihde- ja raidejärjestelyin estetään luvaton ja liikennettä vaarantava muiden raiteiden käyttö. Turvavaihteita asennetaan paikkoihin joissa on vaarana, että esimerkiksi ratapihalla liikkuva kalusto vaihtotöiden aikana ohjautuu jarrulaitevian tai muun syyn vuoksi muiden junien käyttämille raiteille, sekä paikkoihin joissa on vaarana kahta eri raidetta kulkevan junan joutuminen samalle raiteelle myöhästyneen tai pitkäksi menneen jarrutuksen vuoksi.

Junaturvallisuussääntö vuodelta 1996 määrittelee turvavaihteen seuraavasti: *Turvavaihde on vaihde, joka käännettynä suojaavaan asentoon estää muilta raiteilta pääsyn kulkutielle*.

## Rakenne
### Turvavaihde
Turvavaihde voi olla kokonainen tavallinen vaihde, joka suojaavassa asennossaan on käännettynä johtamaan turvaraiteelle tai muulle asetettua kulkutietä suojaavalle raiteelle. Paikoissa, joissa tila ei riitä kokonaiselle vaihteen ja turvaraiteen yhdistelmälle, voidaan käyttää osittaista vaihdetta, jossa on vain vaihteen kielet. Englanninkielisissä maissa osittaisesta turvavaihteesta käytetään nimitystä *catch points* ja *trap points*. Osittaisen vaihteen avulla raiteeseen saadaan epäjatkuvuuskohta, joka suistaa kaluston kiskoilta ellei kulkutietä ole turvattu ja vaihdetta ole käännetty oikein.

Turvavaihteena voidaan tavallisen yksinkertaisen vaihteen lisäksi käyttää myös rinnankytkettyä risteysvaihdetta.

### Turvaraide
Osittaisissa turvavaihderatkaisuissa turvaraidetta ei ole. Turvaraiteen tarkoitus on ohjata luvatta liikkuva kalusto riittävän etäälle siitä raiteesta, jota turvavaihde suojaa. Mikäli turvaraiteena toimii suojattavaan kulkutiehen nähden rinnakkainen raide, voidaan liikenne turvaraiteella sallia sillä se ei vaaranna viereisen raiteen liikennettä. Ratapihoilla pitkiä turvaraiteita voidaan käyttää myös vaihtotyöhön vaarantamatta pääraiteen junaliikennettä.

### Hiekkaeste
Lyhyen päättyvän turvaraiteen päätekohdan takana on yleensä rakenteista vapaa maa-alue, jonne on rakennettu pysähtymiseste joko hiekasta tai muusta maa-aineksesta. Esteen tarkoitus on pysäyttää raiteen päätekohdan ylitse kulkeva kalusto mahdollisimman hallitusti sekä pitää kalusto pystyssä vahinkojen vähentämiseksi.

## Erityyppisiä turvavaihderatkaisuja

Tiedosto:Catch trap drag.jpg|Turvavaihde (vas.) johtaa junan vierellä näkyvälle turvaraiteelle ja edelleen hiekkaesteeseen.
Tiedosto:Castle Cary catch points - 02.jpg|Osittainen turvavaihde ilman turvaraidetta. Vaihteen risteyskappaletta ei ole asennettu.
Tiedosto:StokeGiffordYard-catchpoints.jpg|Osittainen turvavaihde ilman turvaraidetta. Ulompaan kiskoon on suojaavassa asennossa muodostettu epäjatkuvuuskohta.


## Katso myös
* Raiteensulku

## Lähteet

 
## Aiheesta muualla

* Springwell Catch Points: turvavaihderatkaisuja
Finn-Erik Vinje

**Finn-Erik Vinje** (6. maaliskuuta 1936 – 18. maaliskuuta 2026) oli norjalainen kielitieteilijä. Hän toimi vuosina 1975–2006 skandinaavisten kielten professorina Oslon yliopistossa. Sitä ennen hän oli ollut professorina Trondheimin yliopistossa. Lisäksi hän työskenteli Tukholman yliopistossa.

Vinje oli Norjan kieli- ja kirjallisuusakatemian jäsen. Hän arvosteli julkisuudessa Märtha Louisen ja tämän aviomiehen Ari Behnin lapsilleen antamia nimiä Maud Angelica, Leah Isadora ja Emma Tallulah.

## Lähteet

## Aiheesta muualla
* Viralliset kotisivut
Bengt Broms (professori)

**Bengt Henry Gabriel Arne Broms** (16. lokakuuta 1929 Sortavala – 4. huhtikuuta 2023 Helsinki) oli suomalainen oikeustieteilijä ja professori. Hän toimi Turun yliopiston oikeustieteellisessä tiedekunnassa kansainvälisen oikeuden ja valtiosääntöoikeuden professorina 1962–1970 ja sen jälkeen Helsingin yliopistossa kansainvälisen oikeuden professorina vuoteen 1994 saakka. Hän tutki erityisesti kansainvälisten järjestöjen toimintaan liittyviä kysymyksiä.

Broms kävi Joensuun yhteiskoulua. Hän asui Helsingissä ja kesäisin Liperissä. 

Broms valittiin Suomalaisen Tiedeakatemian jäseneksi vuonna 1980. Hän on ollut Academia Europæan jäsen vuodesta 1989.

Broms on haudattu Honkanummen hautausmaalle Vantaalle.
__NOTOC__
## Teoksia
* Yhdistyneet Kansakunnat, 1968
* Kansainvälinen oikeus, 1978

## Lähteet
* 

### Viitteet

## Aiheesta muualla
* 
* Bengt Bromsin muistokirjoitus Helsingin Sanomissa
Juha Tammela

**Juha Tammela** (s. 20. toukokuuta 1980) on suomalainen salibandyn pelaaja. Hän pelaa Koskelankylän Riennossa hyökkääjänä. Ennen KoskRi:in siirtymistä Tammela pelasi Kemiläisessä Sastamolo Kingsissä sekä OLS:ssa.

Tammela on pelannut uransa aikana Salibandyliigassa 77 runkosarjaottelua tehoin 56 + 20 = 76.

## Lähteet

## Aiheesta muualla
* Tammela OLS:n sivuilla
Amenta Matthew

**Amenta Matthew** (s. 24. kesäkuuta 1952 Majuro) on marshallinsaarelainen poliitikko. Hänet valittiin parlamenttiin, Nitijelaan, Utrikin vaalipiiristä vuonna 2007, mutta hän menetti paikkansa siellä vuonna 2011. Hän pääsi vuonna 2008 maansa terveysministeriksi Litokwa Tomeingin hallinnossa. Hän oli Marshallinsaarten toinen ministeriksi nimityksen saanut nainen. Matthewilla on aviomiehensä Amon Tibonin kanssa kaksi tytärtä ja kaksi poikaa.

## Lähteet
Luokka (elokuva)

**Luokka** (*Entre les murs*) on ranskalainen 2008 valmistunut yhteiskunnallisesti tiedostava draamaelokuva, jonka on ohjannut Laurent Cantet. Elokuva voitti Kultaisen palmun Cannesin elokuvajuhlilla vuonna 2008.

*Luokan* teemoja ovat opettamisen ja kasvatuksen taito sekä ennen kaikkea monikulttuurisen yhteiskunnan ongelmat.

Elokuva perustuu François Bégaudeaun kirjaan. Bégaudeau on yläasteen opettajana köyhässä ja monikulttuurisessa pariisilaislähiössä, ja hän esittää elokuvassa itseään. Elokuva seuraa hänen ja hänen luokkansa elämää noin vuoden verran. Oppilaiden kanssa syntyy konflikteja, eikä hyväkään opettaja löydä niihin aina oikeita ratkaisuja.

Todellisuudessa elokuvan koulu on nimeltään Dolto, nuoret näyttelijät ovat sen 13–15-vuotiaita oppilaita. *Luokka* ei ole dokumenttielokuva. Elokuvassa on juoni, jota ei kuitenkaan paljasteta elokuvassa näytteleville nuorille vaan kohtaukset ovat pitkälti improvisoituja, mutta silti lavastettuja.

## Lähteet
Herbert Hastings Harington

**Herbert Hastings Harington** (16. tammikuuta 1868 Lucknow Intia – 8. maaliskuuta 1916 Mesopotamia) oli brittiläinen lintutieteilijä ja ammattisotilas, arvoltaan everstiluutnantti.

Harington opiskeli Malvernissa ja liittyi sitten armeijan palvelukseen. Vuonna 1890 hänet komennettiin Intiaan Punjabin 92. rykmenttiin, jossa hän palveli yli 20 vuotta. Hän palveli kuusi vuotta myös Burman poliisivoimissa. Vuonna 1914 hänet ylennettiin everstiluutnantiksi ja helmikuussa 1916 hänen komentoonsa annettiin 62. punjabilainen rykmentti. Rykmentti siirrettiin taistelutehtäviin Mesopotamiaan, missä Harington kaatui.

1903 Harington avioitui Walter Pepysin tyttären Dorothyn kanssa ja heille syntyi kaksi tytärtä ja poika.

Harington oli aina ollut kiinnostunut luonnosta, mutta vasta Burmassa hänessä syttyi intohimo lintuihin. Ensimmäiset lintutieteelliset artikkelinsa hän kirjoitti Rangoon Gazetteen. Vuonna 1909 hän julkaisi artikkelinsa kirjana, jossa oli myös taulukko burmalaisten lintujen levinneisyydestä. Hän julkaisi kirjoituksiaan myös *The Ibis*-lehdessä sekä Bombay Natural History Societyn julkaisussa. Vuonna 1904 Harington valittiin British Ornithologists Unionin jäseneksi.

Harington nimesi linnuista rikkilymytimalin (*Stachyris ambigua*) vuonna 1915.

## Lähteet
* 

### Viitteet
David Kramer (poliitikko)

**David Kramer** (s. 24. helmikuuta 1969) on marshallinsaarelainen poliitikko. Hän syntyi Ailinglaplapissa ja opiskeli Majurossa, Honolulussa sekä Seattlessa. Hän on maansa parlamentin, Nitijelan, jäsen. Vuonna 2008 hänestä tuli Marshallinsaarten oikeusministeri. Hän on aiemmin toiminut muun muassa Majuron paikallishallituksessa ja projektimanagerin tehtävissä Pacific International Inc. -yhtiössä.

Kramerilla on vaimonsa Cathy Kramerin kanssa neljä lasta. Hän puhuu marshallia ja englantia.

## Lähteet
*
David Kramer

**David Kramer** -nimisiä henkilöitä:

* David Kramer (s. 1951), eteläafrikkalainen muusikko
* David Kramer (s. 1969), marshallinsaarelainen poliitikko
* David Kramer (s. 1972), yhdysvaltalainen jalkapallomaalivahti
Ari Behn

**Ari Mikael Behn** (alkuaan **Bjørshol**, 30. syyskuuta 1972 Århus – 25. joulukuuta 2019 Lommedalen) oli norjalainen kirjailija.

## Tausta
Ari Behnin isä oli Olav Bjørshol ja äiti Marianne Solberg Behn. Hän otti vuonna 1996 äidinäitinsä sukunimen Behn.

Ari Behn syntyi Århusissa Tanskassa ja kasvoi Englannissa, Pohjois-Norjassa ja Mossissa. Hänet kastettiin Kristiyhteisön kirkossa. Hän kävi koulua Steiner-koulussa ja opiskeli myöhemmin Oslon yliopistossa.. 

## Avioliitto ja lapset
Behn meni 24. toukokuuta 2002 naimisiin prinsessa Märtha Louisen kanssa. Vihkiminen suoritettiin Nidasorin kirkossa Trondheimissa, ja kyseessä olivat toiset kuninkaalliset häät Norjassa vuoden sisällä (kruununprinssi Haakon oli mennyt naimisiin elokuussa 2001). Behn ei saanut avioliiton yhteydessä mitään kuninkaallisia titteleitä. 

Yhdessä prinsessa Märtha Louisen kanssa Behnilla oli kolme lasta: 

* Maud Angelica (s. 2003)
* Leah Isadora (s. 2005)
* Emma Tallulah (s. 2008)

## Ura kirjailijana
Behn saavutti menestystä jo ensimmäisellä kirjallaan, novellikokoelmalla *Trist som faen* (1999). Sittemmin ovat ilmestyneet romaanit *Bakgård* (2003), *Entusiasme og raseri* (2006) ja *Vivian Seving etc.* (2009) sekä novellikokoelmat *Talent for lykke* (2011) ja *Tiger i hagen* (2015). Lisäksi hän kirjoitti lehtiartikkeleita ja yhdessä Märtha Louisen kanssa kirjan *Fra hjerte til hjerte* (2002). 

Ari Behn suunnitteli kristalli- ja posliiniastiaston "Peacock" (2007) Magnor Glassverkille. "Gud så deilig" -taideprojekti oli yhteistyö taiteilija Unni Askelandin kanssa. Maaliskuussa 2017 hän piti oman taiteensa myyntinäyttelyn.

## Viimeiset vuodet
Norjan hovi ilmoitti elokuussa 2016, että Behn ja Märtha Louise ovat aloittaneet avioeroprosessin. Ero astui voimaan vuonna 2017. Behn alkoi myöhemmin seurustelemaan uudelleen ja oli kuollessaan parisuhteessa juristina työskentelevän Ebba Rysst Heilmanin kanssa.

Behn teki itsemurhan 25. joulukuuta 2019. Behn oli jo vuonna 2009 sanonut olevansa yksinäinen ja kokeneensa elämän vaikeaksi, minkä lisäksi hänen tiedettiin kärsineen alkoholismista ja masennuksesta. Hänen hautajaisensa järjestettiin tammikuussa 2020.

## Kunnianosoitukset

*  Olavi V syntymän 100-vuotismitali (Norja)
*  Kuningashuoneen 100-vuotismitali (Norja)
*  Kuningas Harald V:n hopeariemujuhlan mitali (Norja)
*  Alankomaiden kruunun ritarikunta (Alankomaat)

Lähde:

## Lähteet
Anthony Zinni

**Anthony Zinni** (s. 17. syyskuuta 1943) on yhdysvaltalainen entinen merijalkaväen kenraali ja USCENTCOMin komentaja. Vuonna 2002 hänet valittiin erikoislähettilääksi Israeliin ja Palestiinalaishallintoon.

## Sotilasuran jälkeen
Vuonna 2007 Zinni valmisteli raporttia "National Security and the Threat of Climate Change", jossa todetaan, että ilmaston lämpeneminen toimii voimakertoimena globaaleissa konflikteissa.

## Aiheesta muualla

*Virallinen kotisivu
Piiskaus

**Piiskaus** on etenkin lapsille suoritettava ruumiillinen kuritus. Siinä lyödään rangaistavaa (yleensä paljaalle) takapuolelle joko kädellä tai jollain esineellä. Toinen nimitys kuritukselle on **selkäsauna**. 

Vaikka piiskaaminen on ollut historiassa yleistä, se on nykyään useissa maissa, kuten Suomessa laitonta. Lapsia piiskattiin yleensä, kun he tekivät jotain kiellettyä. Lasten ruumiillinen kurittaminen on lain nojalla kielletty jo 24 maassa.

## Lähteet

## Aiheesta muualla
John Carradine

**John Carradine** (oik. **Richmond Reed Carradine**; 5. helmikuuta 1906 New York, New York, Yhdysvallat – 27. marraskuuta 1988 Milano, Italia) oli yhdysvaltalainen näyttelijä ja Daytime Emmy -voittaja. Hänet tunnetaan muun muassa elokuvista *[[The Scarecrow (vuoden 1982 elokuva)|The Scarecrow]]* (1982) ja *[[Kauhujen talo (elokuva)|Kauhujen talo]]* (1983). Hänet tunnetaan myös televisiosarjoista *[[Young People's Special]]*, *[[The Fall Guy(tv-sarja)|The fall guy]]*, *[[Fame (televisiosarja)|Fame]]*, *[[Seikkailujen saari]]*, *[[The Cowboys]]*, *[[Ironside (televisiosarja)|Ironside]]*, *[[Bonanza]]* ja *[[The Red Skelton Show]]*.

## Palkinnot
* Star of Walk of Fame
* Daytime Emmy (1985)
* International Fantasy Film Award (1984)
* Golden Boot (1984)
* Caixa de Catalunya (1983)
* Best Artistic Contribution (1982)

## Aiheesta muualla
*
Andrei Lutai

**Andrei Vladimirovitš Lutai** (, s. 24. heinäkuuta 1986 Belgorod, Neuvostoliitto) on venäläinen taitoluistelija.

Lutai on sijoittunut EM-kilpailuissa viidenneksi Varsovassa 2007, kahdeksanneksi Zagrebissa 2008 ja seitsemänneksi Helsingissä 2009. MM-kilpailuissa hän oli 20. Tokiossa 2007. Venäjän mestaruuskilpailuissa hän on saavuttanut hopeaa 2007 ja 2008 sekä pronssia 2009.

Lutaita valmentavat Tatjana Mišina ja Aleksei Mišin.

## Lähteet
*Andrei Lutain profiili ISU:n sivustolla
Boise City Subdivision

**Boise City Subdivision** on BNSF Railwayn Powder Riverin palvelualueeseen kuuluva rataosuus, joka johtaa Amarillosta Texasista Oklahomassa sijaitsevan Boise Cityn kautta La Juntaan Coloradoon. Rataosan pituus on 413,2&nbsp;kilometriä. 

Henkilöliikennettä on vain La Juntan ja Las Animas Junctionin välisellä osuudella, jota käyttää Amtrakin *[[Southwest Chief]]*. Suurin sallittu nopeus tavaraliikenteessä on 64&nbsp;km/h. Henkilöliikenteen alaisella osuudella suurin sallittu nopeus henkilöliikenteessä on 127&nbsp;km/h ja tavaraliikenteessä 96&nbsp;km/h.

Rataosa on lähes koko matkaltaan yksiraiteinen, lukuun ottamatta lyhyttä kaksoisraideosuutta La Juntan itäpuolella. Valtaosaa radasta ei myöskään ole varustettu rautatieliikenteen ohjauslaittein eikä opastimin, ja näillä osuuksilla liikenteenohjaus hoidetaan radioitse annettavin liikkumisluvin.

## Liikenne
Boise City Subdivision ja sen kanssa lähes samansuuntainen rataosuus Dalhart Subdivision muodostavat kaksoisyhteyden Coloradossa sijaitsevan Pueblon ja Texasin Amarillon välille. BNSF Railway käyttää Boise City Subdivisionia pääasiassa etelään kulkevien junien reittinä, kun pohjoiseen menevä liikenne kulkee Dalhart Subdivisionin kautta.

Rataosalla liikennöivät sekä etelään kulkevat sekatavarajunat että pitkät vilja- ja hiilijunat. Union Pacific Railroadilla on radankäyttöoikeus koko rataosalla.

## Yhdysliikenneasemat
BNSF Railwayllä on rataosan varrella yhdysliikenneasemia muiden liikennöitsijöiden kanssa.

## Lähteet